Словото на Руми като терапия, Невзат Тархан
Словото на Руми като терапия, Невзат Тархан
-------------------------------------------


 

*"Днес човечеството преоткрива Мевляна Джеляледдин Руми. Той може да служи като наш наставник, докато превръщаме епохата на информацията в епоха на ерудицията, защото се докосва до кодовете в нашата душевна структура и задейства емоционалността ни"*,

казва проф. д-р Невзат Тархан за древния мъдрец. Турският психиатър изгражда терапията си въз основа на притчите на Руми. Най-напред авторът посочва грешен модел на мислене, после представя съответната история и завършва с коментар и с цитат от двустишията "месневи". Чрез анализи и идеи, прилагани в съвременната психотерапия, д-р Тархан предлага нов прочит на мъдрите истории на Руми, като разкрива насоки за усъвършенстване на емоционалната ни интелигентност, както и за постигане на хармония със себе си и с околните, просветление и укрепване на психиката.

Ако от една страна те обхване страх, а от друга таиш надежда, тогава ще имаш две крила. Птица с едно крило никога не може да полети, тя е безсилна. (Месневи, ii, 1554)

Ако някой върви сто години слепешката и неосъзнато, то изминатият път не се смята за път. (Месневи, vi, 417)

**Мевляна Джеляледдин Руми** е прочут ислямски поет, последовател на суфизма, водач на ордена на Мевлевиите. Роден в град Балх в днешен Афганистан. Живее в различни градове в Близкия изток. Автор на персийски двустишия "месневи", притчи и проповеди. Печели си славата на мъдър учител, философ и проповедник. Историите и словата му са пълни с мъдрост, която ще озари душите на всички, ще вдигне завесата пред очите им и ще обогати духа им. Напътствията му са пътеводител и лековит извор за онези, които желаят да се избавят от самолюбието, яростта, лошите мисли, страха и тревогите си.